తెలంగాణలో మహిళా తహసీల్దార్ దారుణహత్య WATCH LIVE TV
వంద మంది రైతులకు ఒకే ఆధార్ నంబర్.. ప్రహసనంలా ‘మహా’ రుణమాఫీ
రైతులకు రుణ మాఫీ కోసం మహారాష్ట్ర ప్రభుత్వం చేపట్టిన ఆన్‌లైన్ రిజిస్ట్రేషన్ ప్రక్రియ అభాసుపాలవుతోంది.
TNN | Updated:
Oct 25, 2017, 03:47PM IST
రైతులకు రుణ మాఫీ కోసం మహారాష్ట్ర ప్రభుత్వం చేపట్టిన ఆన్&zwnj;లైన్ రిజిస్ట్రేషన్ ప్రక్రియ అభాసుపాలవుతోంది. రుణ మాఫీ దరఖాస్తుల్లో వంద మందికి పైగా రైతులు ఒకే ఆధార్&zwnj; సంఖ్య&zwnj;తో అనుసంధానం కావడం విస్మయానికి గురి చేస్తోంది. ఈ విషయాన్ని గుర్తించిన అధికారులు తలపట్టుకున్నారు. వ్యవసాయ రుణాల మాఫీ కోసం రైతులు ఆధార్&zwnj;&zwnj;&zwnj;తో ఆన్&zwnj;&zwnj;లైన్&zwnj;&zwnj;లో తమ పేరు నమోదు చేసుకోవాలని మహారాష్ట్ర ప్రభుత్వం సూచించింది.
డూప్లికేషన్లను అరికట్టడానికి, నకిలీలు రుణ మాఫీ పొందకుండా ఉండటం కోసం ఆధార్ లింకింగ్ ఉపయోగకరమని సర్కారు భావించింది. కానీ తీరా చూస్తే.. ఒకే ఆధార్&zwnj; నెంబర్&zwnj;&zwnj;కు వంద మందికిపైగా రైతులు అనుసంధానం చేసుకున్నారు. దీంతో అధికారుల మైండ్&zwnj; బ్లాంక్&zwnj; అయ్యింది. ప్రతిష్టాత్మక రుణ మాఫీ కాస్తా ఇప్పుడు ప్రహసనంగా మారింది.
నకిలీ లబ్ధిదారులను గుర్తించడానికి ఆధార్ అనుసంధానం ఉపయోగపడుతుందని భావించాం. కానీ ఇంత మంది రైతులు ఒకే ఆధార్ సంఖ్యతో అనుసంధానం అవుతారని అనుకోలేదు. రైతుల వద్దకే వెళ్లి అన్నీ తనిఖీ చేయాలంటే కొన్ని వారాల సమయం పడుతుందని ఆన్&zwnj;&zwnj;లైన్&zwnj; నమోదు ప్రక్రియ చేపట్టాం. కానీ పరిస్థితి ఇలా తయారైందని సీనియర్ అధికారులు చెబుతున్నారు. రుణ మాఫీ అమలో జాప్యం కారణంగా రైతులు ఇప్పటికే ఆందోళన వ్యక్తం చేస్తున్నారని వారు చెప్పారు.
రుణ మాఫీ అమలుకు ఎదురవుతున్న సాంకేతిక సమస్యలు, ఇతర అడ్డంకులను అధిగమించేందుకు మహారాష్ట్ర ముఖ్యమంత్రి దేవేంద్ర ఫడ్నవీస్&zwnj;.. బ్యాంకర్లు, అధికారులతో భేటీ అయ్యారు. కొందరు రైతుల పేర్లు గల్లంతు కావడం, మరికొందరు రైతుల భూమి వివరాల్లో తేడాలు ఉండటం లాంటి సమస్యల్ని గుర్తించారు. కొందరు రైతులకైతే ఇచ్చే రుణ మాఫీకీ, వడ్డీకి పొంతన ఉండటం లేదు. దీంతో ప్రభుత్వ అధికారులు ఈ విషయాన్ని తేల్చే వరకూ రుణ మాఫీ చేయలేమని బ్యాంకర్లు స్పష్టం చేశారు. మహారాష్ట్ర ప్రభుత్వం రూ. 34 వేల కోట్ల మేర రైతు రుణాలను మాఫీ చేస్తామని చెప్పింది. తొలి విడతలో భాగంగా.. రూ. 4 వేల కోట్లను గత వారం విడుదల చేసింది.